
1. Andika jina lako na nambari yako ya mtihani katika nafasi ulizoachiwa hapo juu.
1. Tia sahihi yako kisha uandike tarehe ya mtihani katika nafasi ulizoachiwa hapo juu.
1. Jibu maswali yote.
1. Majibu yote yaandikwe katika nafasi ulizoachiwa katika kijitabu hiki cha maswali.
1. Usitoe ukurasa wowote kutoka kwenye kijitabu hiki.
1. Karatasi hii ina kurasa 10  zilizochapishwa.
1. Watahiniwa ni lazima wahakikishe kuwa kurasa zote za karatasi hii zimepigwa chapa sawasawa na kuwa maswali yote yamo.

1. UFAHAMU 											alama 15
Chumba chetu ni cha kupanga. Kiko ndani ya nyumba moja iliyoko Tandale, Kwatumbo,eneo la Uswahilini hilo au Uswazi, maneno ya vijana. Halikupimwa na Mipango Miji eneo lenyewe. Lakini ni makazi ya umati mkubwa wa pangu pakavu, akina sisi-Wasakatonge. Ujenzi wake ni ule usio na mpangilio maalumu. Chumba chetu, kwa mfano, kimekumbatiana na choo cha jirani. Harufu yote itapikwayo na domo la choo  mmoja wa chumba chetu unaoga maji ya mfereji wa China, kama unavyoitwa. Mfereji huo ni wa maji machafu. Nao hutema uchafu wake katika mto Msimbazi.
Yote hayo niliyoyataja ni tisa, kumi ni mvua zinaponyesha. Hiyo ni fursa kubwa kwani wakazi wa Tandale hupatiza kutapisha vyoo vyao. Mbali na kubeba uchafu wa kila aina,mfereji huo huongezewa mzigo wa matapishi ya vyoo. Hapo tena huwa apewaye ndiye aongezwaye. Nisikilizie uvundo huo. Hata mzoga uko nyuma! Sisi huomba dua lakini mfereji wa China usifurike. Kipindi hicho kwetu huwa cha maafa makubwa. Kuna majira na nyakati ambazo sisi huchagua kutumia choo cha karatasi au choo fataki tupendavyo kukiita. Haja zetu zote; kubwa na ndogo, kwa watoto wetu na sisi watu wakubwa huzifanya ndani ya karatasi za plastiki. Na muda si muda kwenye giza na ukungu utasikia prruuuuu....pwaaa! mtu kutupa fataki yake nje. Ole wako ukipatana nayo usoni. Na mvua nazo zinazozidisha mafuriko. Ndipo utakaposikia sauti za vigogo zikitangaza kuwa watu wa mabondeni wahame. Waende wapi? Hawasemi lakini! Nyumba yetu nzuri kuiangalia kwa nje. Ina paa la madebe yaliyopiga rangi ya chuma. Ishara ya kuchoka labda. Na yenyewe hayajifichi kila msimu wa mvua ukifika. Husema kwa vitendo kuwa yamechoka kazi. Utayaona yakimwaga michirizi ya maji kama chekeche! Lakini hayo twayajua wenyewe tu. Ni siri yetu. Ndiyo sababu ya kuambiwa: Siri ya mtungi iulize kata au kitanda usichokilalia huwajui kunguniwe! Ikianza kunyesha chumbani hamkaliki. Mchakamchaka si wa kawaida. Ungedhani sisi ni askari mgambo katika operesheni bomoabomoa!
Ukiacha hayo, chumba chetu hakitutoshi tena. Baada ya mimi na Waridi, kuna wengine saba. Sita kati yao walizaliwa kwa pacha tatu, na mmoja pekee. Huo ni uvyazi wetu, watoto tuliowazaa wenyewe. Kuzaa kupona, ndivyo tusikiavyo. Usiku binti zetu walibanana na mama yao kwenye kijichumba chetu. Wavulana walilala jikoni kama nyau, jikoni kwa Chakupewa, jirani yangu. Alinikubalia walale kwake baada ya kumpigia goti anisaidie. Sikuwa na jinsi.
Nikamshukuru kwa kunikubalia. Mimi mwenyewe nililala kazini. Nilikuwa mlinzi katika kampuni moja ya Zuia Wizi Security (ZWS) iliyopo jijini. Saa zangu za kuingia nyumbani ni mbili au tatu asubuhi. Na huo ndio muda wangu mwafaka wa kulala angaa kidogo. Watoto walishazoea. Na majira hayo wao hucheza mbali na nyumbani.
Aidha, chumba hicho hakikuwa na vitu vingi. Kwanza, tungevinunulia nini? Mshahara wenyewe mkia wa mbuzi! Na pili, vingekaa wapi? Na sisi je, tungechutamia wapi? Hakikuwa na meza wala kiti. Hakikuwa na kitanda wala godoro. Mke wangu akilalia mayowe na wanetu wa kike, chini, kwenye mbacha. Kukicha hukunjwa mbacha wenyewe, ukaegemezwa kwenye pembe ya chumba.
Vitu haba vilivyokuwemo ni vyombo vya maji na vya kupikia. Na hata meko yenyewe yalikuwa nje. Ndani tulipikia siku za mvua na ambapo jiko lenyewe liliwekwa juu ya kinu. Chungu kilichoinjikwa kiliwekewa chano cha juu kwa minajili ya kupambana na mbubujiko wa maji kutoka paani.

Maswali 
a) Wasimamizi wa mji walichangia hali duni ya maisha ya wakaazi wa Tandale. Thibitisha. 	(alama 2)
																												
b) Onyesha madhila matano yayowakumba wakaazi wa Tandale kulingana na kifungu hiki. 	( alama 5)
																																																																																																		
c) Kwa kurejelea kifungu, onyesha namna hadhi ya binadamu imeshushwa. 			(alama 3)
																																																								
d) Mwiba wa kujidunga hauna pole. Thibitisha ukweli wa methali hii ukizingatia hali ya Wanatandale.														(alama 3)																																																																																				
e) i) Andika kisawe cha  neno“wasakatonge”  kama lilivyotumiwa kwenye kifungu. 		(alama 1)
														
ii) Eleza maana ya kauli “Hapo tena huwa apewaye ndiye aongezwaye” kama ilivyotumiwa kwenye kifungu. 												(alama 1)
																												
2. UFUPISHO 										alama 15
Mbinuishi ni ujuzi wa kimsingi unaomsaidia mwanafunzi kukabiliana na changamoto za maisha ya kila siku kwa njia bora. Katika kipindi hiki cha ujana, mwanafunzi hukumbana na vishawishi, shinikizo la marafiki, na changamoto za kiakili na kihisia. Maisha ya mwanafunzi yanajengwa juu ya msingi wa malengo, nidhamu, na juhudi za kila siku. Katika safari hii ya kielimu, kuna mbinuishi mbalimbali ambazo zinaweza kumsaidia mwanafunzi kuimarika kielimu, kijamii, na kiakili. Mbinu hizi si tu njia za kufanikisha masomo, bali pia ni nguzo zinazomjenga mwanafunzi kuwa mtu mwenye maadili, uwezo wa kujitegemea, na mchango chanya katika jamii.
Muda ni rasilimali muhimu sana kwa mwanafunzi. Mbinu ya kupanga muda vizuri humsaidia mwanafunzi kutenga nafasi kwa ajili ya masomo, kupumzika, kushiriki shughuli za kijamii na kujiendeleza binafsi. Matumizi ya daftari la ratiba au kalenda husaidia kupanga kazi za kila siku na kuepuka kufanya mambo kwa pupa.
Vilevile, mwanafunzi anatakiwa kuwa na ari ya kujifunza kwa bidii na kuwa na shauku ya kupata maarifa mapya. Hii ni pamoja na kufanya utafiti, kusoma vitabu mbalimbali, kuuliza maswali, na kujihusisha na mijadala ya kielimu. Kujifunza kwa bidii huimarisha uelewa na kumwezesha mwanafunzi kufaulu mitihani na kushinda changamoto mbalimbali.
Nidhamu ni msingi wa mafanikio. Mwanafunzi mwenye nidhamu hujiheshimu, hufanya kazi kwa bidii bila kushurutishwa, na hujizuia dhidi ya vishawishi vinavyoweza kuvuruga masomo yake. Nidhamu humsaidia mwanafunzi kudumu katika njia ya mafanikio hata anapokumbana na vikwazo.
Isitoshe, ni vyema kufahamu kuwa mafanikio hayaji kwa urahisi. Kila mwanafunzi atakutana na changamoto, kushindwa, na wakati mwingine kukata tamaa. Mbinu ya kuwa na uvumilivu na moyo wa kujituma humsaidia mwanafunzi kuendelea kupambana hadi pale anapofikia malengo yake. Kujifunza kutokana na makosa ni sehemu muhimu ya ukuaji binafsi.
Mwanafunzi anafaa aelewe kuwa hawezi kufanikiwa peke yake. Kushirikiana na walimu, wazazi, na wanafunzi wenzake ni muhimu. Kupitia majadiliano ya vikundi, mwanafunzi huweza kupata mitazamo tofauti na kuongeza uelewa wake. Pia, msaada wa kisaikolojia na kijamii kutoka kwa wengine humsaidia mwanafunzi kudumisha afya ya akili
Mbinu ya kujitambua humwezesha mwanafunzi kuelewa uwezo wake, udhaifu wake, na jinsi ya kujiboresha. Kuweka malengo ya muda mfupi na muda mrefu humpa mwelekeo wa maisha. Malengo humfanya mwanafunzi kuwa na sababu ya kufanya kila kitu kwa makusudi na kwa bidii.
Afya njema ni nguzo ya mafanikio ya mwanafunzi. Kula chakula bora, kufanya mazoezi ya mwili, na kupata usingizi wa kutosha ni muhimu. Vilevile, kuepuka msongo wa mawazo, kujipa muda wa kupumzika, na kuzungumza na washauri wanapohitajika husaidia kudumisha afya ya akili.
Kwa kumalizia, mbinuishi hizi ni kama zana muhimu katika maisha ya mwanafunzi. Kwa kuzitumia kwa ufanisi, mwanafunzi hujijengea msingi imara wa maisha mazuri ya sasa na baadaye. Mafanikio yanahitaji juhudi endelevu, nidhamu, na mtazamo chanya.



a) Fupisha aya za kwanza tano kwa maneno 100 – 110				(alama 8, 1 utiririko)
Matayarisho
																																																																																																																																																																																																				
Jibu 
																																																																																																																																																																																																																																																												
b) Kwa maneno 75, eleza ujumbe wa mwandishi katika aya nne za mwisho. 	(alama 5, 1 utiririko)
Matayarisho 
																																																																																																																																																																																						

Jibu 
																																																																																																																																																																																																																		


3. Matumizi ya Lugha 									alama 40
a) Andika neno lenye muundo ufuatoa wa sauti:	
i) Kimadende, irabu ya chini, irabu ya nyuma juu, kipasuo sighuna cha kaakaa laini, irabu ya chini													(alama 1)
														
ii) Andika tofauti kati ya sauti zilizoandikwa kwa herufi nzito katika neno lifuatalo: 	(alama 1)
		wayo
														
b) Onyesha muundo wa silabi katika neno lifuatalo:							(alama 1)
	wanaomcha
														
c) Tambua aina ya sentensi hii kidhamira. 								(alama 1)
	Tia maji lita moja kwenye kibuyu kisha usuke vizuri.
														
d) Eleza maana ya mzizi. 										(alama 1)
																												
e)  Onyesha maana ya kisarufi ya mofimu huru katika neno:						(alama 1)
	aliwasubiria
														
f) Yakinisha:												(alama 2)
	Mjumbe wetu hajakuwa akipatana tangu kuchaguliwa.
																												


g) Tumia kiunganishi cha kinyume kuunganisha sentensi zifuatazo:					(alama 2)
	Nilisoma kwa bidii. Nilipata alama ambayo sikutarajia.
																												
h) Andika sentensi ifuatayo katika wingi. 								(alama 2)
	Mbuni uliokauka utakatwa kwa shoka na baba. 
																												
i)Andika kinyume cha sentensi ifuatayo:								(alama 2)
	Wakulima walianika nafaka zao kabla ya mvua kunyesha. 
																												
j) Andika sentensi zifuatazo upya ukizingatia maagizo kwenye mabano. 		
i) Mama Kazili aliamrishwa na Matweba atoke nje. (Anza; Matweba…)			(alama 1)
																												
ii) Kijana yule ni mwalimu wa Hisabati. (Geuza neno kijana liwe kivumishi)		(alama 1)
																												
iii) Ami atamwalika shangazi shereheni. ( Andika katika hali ya mazoea)			(alama 1)
																												
k) Onyesha yambwa na chagizo katika sentensi ifuatayo:						(alama 3)
	Salome alichapishiwa matini nyingi kwa muda mfupi.
																																										

l) Akifisha:												(alama 3)
	waziri wa elimu dkt Mwema amezindua mradi wa chakula shuleni wa Tap to Eat
																												
m) Weka sentensi hii katika hali ya ukubwa.								(alama 2)
	Gari lililonunuliwa jana liliwabeba watoto wengi. 
																												
n) Maneno haya yamo katika ngeli gani?								(alama 2)
	i) Kucheza
														
	ii) chuma
														
o) Eleza aina za maneno yaliyopigiwa mstari katika sentensi:					(alama 2)
Wale kondoo wote walikuwa malishoni kule.
																												
p) Tunga sentensi moja katika wakati ujao hali timilifu. 						(alama 2)
																												
q) Tunga sentensi yenye muundo ufuatao.								(alama 2)
	S	KN(N+RH) + KT(T+RE)
																												
r) Tambua aina za virai vilivyopigiwa mstari. 							(alama 2)
	Duka lile la Juma huuza bidhaa za bei ghali. 
																												
s) Tunga sentensi moja kutafautisha maana ya tata na dada. 					(alama 1)
																												
t) Shungi ni la nywele 			 ni kwa mtama na pamba ni kwa 			 (alama 2)
u) Tunga sentensi ukitumia kisawe cha neno “Mzee”						(alama 1)
																												
v) Je, utatumia methali gani kumhimiza mwenzake ambaye huogopa kuinua mkono darasani kuuliza swali kuhusu jambo asilolielewa kwa kuhofia wenzake watamcheka kwa kutojua?			(alama 1)
[bookmark: _GoBack]														
4. ISIMU JAMII										alama 10
Mhusika I: Bwana Masumbuko, mnamo tarehe 20 mwezi wa Mei mwaka wa 2025, wewe pamoja na wenzako wanne, ambao hawako hapa, mliingia katika Jumba Kuu la Mauzo na mkatekeleza uhalifu. Unakubali au unakataa?
Mhusika II: Nakataa, Mheshimiwa.
Mhusika I: Kwa mujibu wa sheria za nchi hii, Kifungu nambari 3 sehemu ya A, umepatikana na hatia ya kuvuruga amani ya raia wapenda amani kwa kuwatusi na kuwajeruhi baadhi yao kwa kuwapiga. Upande wa mashtaka umethibitisha haya waziwazi kupitia kwa mashahidi walioletwa mbele yako. Kwa hivyo… Order! Mshukiwa, unajua unaongeza makosa yako? Koma tabia hiyo. Kwa hivyo, ninakufunga kifungo cha miaka miwili jela bila faini ili iwe funzo for you na wengine wenye tabia kama zako. 
a) Tambua sajili ya makala haya. 									(alama 2)
														
b) Eleza sifa nane za sajili hii zinazojitokeza katika kifungu hiki. 					(alama 8)
																																																																																																																																																																																																																																																												

HUU NDIO UKURASA WA MWISHO ULIOPIGWA CHAPA

